1999ko Eurovision Abesti Lehiaketa

1999ko Eurovision Abesti Lehiaketa urtero ospatzen den Eurovision Abesti Lehiaketaren 44. edizioa izan zen. Jerusalemgo Binyenei HaUma biltzar jauregian ospatu zen, Israelen, maiatzaren 29an. Aurkezleak Dafna Dekel (1992ko israeldar ordezkaria), Yigal Ravid eta Sigal Shachmon izan ziren.

Garailea Suediako Charlotte Nilsson (geroago Charlotte Perrelli bezala ezaguna) izan zen, "Take Me to Your Heaven" abestiarekin. Suediaren laugarren garaipena izan zen.

Hogeita hiru herrialde izan ziren partaide. Aurreko ediziotik kanpo geratu ziren lau herrialde itzuli ziren: Austria, Bosnia-Herzegovina, Danimarka eta Islandia. Baita Lituania ere. Errusiak itzultzeko borondatea izan arren, ez zitzaion baimena eman, aurreko urteko ekitaldia ez zuelako eman telebistaz. Bestalde, aurreko bost urteetan batezbesteko emaitza txarrenak zituzten zazpi herrialdeak lehiaketatik kanpo uztea erabaki zuen Europako Irrati-Telebista Batasunak: Errumania, Eslovakia, Finlandia, Grezia, Hungaria, Mazedoniako Errepublika eta Suitza.

Herrialdeak hizkuntza propio batean abestera behartzen zituen araua, 1977tik indarrean egon zena, bertan behera utzi zen. Horrez gain, zuzeneko orkestra kendu zen, eta handik hona (2019 arte gutxienez) pista grabatuen gainean abesten dute lehiaketako partaideek.

Lehiaketa

Kanpo estekak 
  Eurovision webgune ofiziala

Eurovision Abesti Lehiaketa
1999
Israelgo musika